Maktablarda o‘quv yili onlayn tarzda yakunlanadi

2019-2020 o‘quv yili onlayn tarzda yakunlanadi. Bu Respublika maxsus komissiyasining qarorida belgilab qo‘yildi.
Unga ko‘ra, xalq ta'limi tizimidagi tashkilot va muassasalarida 2019/2020 o‘quv yili online-maktab loyihasi doirasida tashkil etilgan masofaviy televizion videodarslar orqali yakunlanadi.
Bundan tashqari, o‘qituvchilar va masofaviy ta'lim jarayonini tashkil etish uchun zarur bo‘lgan xalq ta'limi tizimidagi (ta'lim muassasalari, tashkilotlari, hududiy bo‘linmalar) xodimlar o‘z ish faoliyatlarini masofaviy tarzda (ish haqi to‘langan holda) davom ettiradilar.